google/wiki40b huggingface dataset:
Pečniansky les (chránený areál)

Pečniansky les (iné názvy: Pečňa, Dunajský les, zriedkavo: Pečniansky ostrov; staršie názvy: Pečenský les/háj/ostrov, Pötschenský les/háj/ostrov, Dunajský háj, Pečna, Pečeň, Bešeň, Bešeňovský sad, Pötschen; nem. Pötschen, Pötschen Au, Pötscheninsel, Pets(ch)en; maď. Pö(c)csen, Pöccsenliget ) je chránený areál (bývalý ostrov) v severnej Petržalke, medzi Dunajom a štátnou hranicou s Rakúskom.

Dunajský les a Dunajský háj

Niektoré zdroje rozlišujú medzi pojmami Dunajský les a Dunajský háj (oba sú teda použité v užšom zmysle). Ako základná sídelná jednotka znamená Dunajský les celý chránený areál Pečniansky les na západ od severo-južnej diaľnice a Dunajský háj celý chránený areál Pečniansky les na východ od tejto diaľnice. Horváth 1990, zdá sa, používa iné rozlíšenie týchto pojmov, detaily však nie sú z textu jasné.

Ostrov a rameno Dunaja

Pečňa bola pôvodne dunajský ostrov (resp. v istých obdobiach jeden veľký a jeden či dva menšie ostrovy). Rameno Dunaja, ktoré ho obklopovalo, sa nazývalo Pečnianske rameno (-názov platný od roku 1976; staršie názvy boli: Pečenské rameno, Pötschenské rameno, Rybárske rameno, Kapitulské rameno, nem. Kapitel Arm, Capitel Arm). Ešte v 80. rokoch 20. storočia bola časť tohto ramena zobrazovaná na mapách.

Charakteristika chráneného areálu

Chránený areál bol vyhlásený vyhláškou Krajského úradu životného prostredia v Bratislave č. 1/2012 z 13. januára 2012, ktorá nadobudla účinnosť 1. februára 2012. Chránený areál s celkovou rozlohou 295,35 ha sa podľa povahy prírodných hodnôt člení na tri zóny so 4., 3., a 2. stupňom ochrany. Táto lokalita je súčasťou Územia európskeho významu SKÚEV0064 Bratislavské luhy. Územie súčasne chráni cenné zdroje pitnej vody pre Bratislavu. Chránený areál tvorí podstatnú časť územia rovnomennej miestnej časti Pečniansky les. 
Prísne vzaté sa chránený areál nachádza aj v mestskej časti Karlova Ves, keďže Karlova Ves  zahŕňa aj severozápadné pobrežie pravého brehu Dunaja (ide o parcely č. 1381-1389).
Majstrovstvá Európy v korfbale do 21 rokov

Majstrovstvá Európy v korfbale do 21 rokov sú najvyššie európske podujatie národných družstiev v korfbale v kategórii do 21 rokov, ktoré riadi Medzinárodná korfbalová federácia (IKF). Ich história siaha do roku 1973, kedy sa v Holandsku konali prvé majstrovstvá Európy. Od roku 1982 prebiehajú so 4-ročnou periodicitou. Dominujú v nich tímy Holandska a Belgicka, ktoré vyhrali všetky turnaje.
Majstrovstvá tiež slúžia ako kvalifikácia na majstrovstvá sveta do 23 rokov.
Flora (stanica pražského metra)

Charakteristika stanice

Flora je razená stanica s troma loďami. Stredná loď je skrátená na 33 metrov so šiestimi pármi prestupov na nástupištia. Stanica je dlhá 108 metrov a nachádza sa iba 26 metrov pod zemou, čo z nej robí najplytšie položenú stanicu v sieti pražského metra. Zo strednej lode vedie jeden výstup eskalátorovým tunelom do podzemného vestibulu. Ten je priamo napojený na nákupné centrum Palác Flora. Na ulicu vedie ďalších šesť výstupov.
Stanica je obložená výliskami z eloxovaného hliníka v zlatej farbe a vo farbe červeného vína. Piliere sú obložené okrasným šedým juhoslovanským mramorom Maljat. Dlažba je žulová, madlá sú vyrobené z lešteného antikora. V pasáži sa nachádzajú keramické stély s rastlinnou tematikou. Na povrchu sa predtým nachádzalo súsošie Rodina. Táto socha bola odstránená pri výstavbe Paláca Flora. Teraz sa nachádza pri stanici metra A Depo Hostivař.
Výstavba stanice na konci 70. rokov stála celkom 254 miliónov Kčs.
Entropia (teória informácií)

Entropia je v teórii informácií miera neurčitosti t. j. protiklad k pojmu informácia. Určuje množstvo nejasnosti a na druhej strane informácie obsiahnuté v správe.
Pojem zaviedol Claude E. Shannon v roku 1948 vo svojom diele A Mathematical Theory of Communication.
Remaugies

Poloha

Obec má rozlohu 4,14 km². Najvyšší bod je položený 115 m n. m. a najnižší bod 89 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teleológia

Teleológia je náuka o cieli, cieľovosti, účele, účelnosti, zámere, zámernosti.
Spätné usudzovanie od vzniknutej prítomnosti k minulej intencii (zámeru) je teleologická perspektíva.
Zámery, účely, príčiny neboli spočiatku tak striktne rozdelené do oblastí osobnej vôle a vecnej nevyhnutnosti. Napríklad aj prírode, ktorú dnes pokladáme väčšinou za niečo vecné, sa pripisuje jej vlastná účelovosť, ktorá sa však po období osvietenstva pripisuje už len človeku.
Troyská libra

Troyská libra (iné názvy: trojská/trójska libra, troyský/trojský/trójsky funt, anglická lekárnická libra; ang. pound troy), skratka lb. tr., je tradičná (anglická) jednotka hmotnosti ušľachtilých kovov, zlata, striebra, platiny, mincí, drahokamov a perál, ako aj jednotka hmotnosti v lekárnictve a vo vede. Pochádza z troyského merného systému, ktorý siaha do čias Viliama I. Dobyvateľa (okolo roku 1000). Jej názov je odvodený od malého francúzskeho mesta Troyes v Aube, ktoré bolo v stredoveku dôležitým obchodným centrom.
1 troyská libra (lb. tr.) = 12 troyských uncí (oz. tr.) = 240 pennyweight (dtw.) = 5760 granov/grainov (graines; gr.) = 373,24 gramov (g)
Carli Lloydová

Medaily a ocenenia

Je dvojnásobnou olympijskou víťazkou v rokoch 2008 v Pekingu a 2012 v Londýne, majsterkou sveta 2015 v Kanade, držiteľkou striebornej medaily z Majstrovstiev sveta 2011 v Nemecku a bronzovej z Majstrovstiev sveta 2007 v Číne.
Na MS 2015 v Kanade bola vyhlásená za najlepšiu hráčku a spolu s nemeckou reprezentantkou Céliou Šašićovou sa stala najlepšou strelkyňou turnaja, keď obidve strelkyne dosiahli zhodne po šesť gólov.
The Unforgiven

Kompozícia

Úvodná sekcia obsahuje perkusívne nástroje, ktorá vykonáva Lars Ulrich a tiež v malej miere klávesy.
Intro s lesným rohom bolo v podstate prevzaté z westernu The Unforgiven.

Hudobné video

Hudobné video je čiernobiele a jeho tematikou je chlapec, ktorý žije v kamennej miestnosti bez okien. Ako video plynie, sa chlapec stáva dospelým a potom starcom.

Coververzie

Coververziu skladby vytvorili interpreti Doug Pinnick, Vernon Reid, Frankie Banali a Tony Franklin pre album Metallic Assault: A Tribute to Metallica. Klasická inštrumentálna verzia skladby od fínskej violončelovej skupiny Apocalyptica sa objavila na ich albume Plays Metallica by Four Cellos. Tribute skupina Harptallica nahrala harfovú verziu pre svoj album Harptallica: A Tribute.
Fontana Liri

Doprava

Obec leží na železničnej trati Avezzano-Roccasecca.
Oswald Boelcke

Život

Narodil sa v rodine učiteľa, ktorý sa vrátil do Nemecka z Argentíny. Pôvodne sa volal Bölcke, ale spolu so svojím o päť rokov starším bratom Wilhelmom si meno zmenil na rovnako vyslovované Boelcke.
Po maturite vstúpil v roku 1911 do Telegraphen-Bataillon 3 v Koblenzi ako Fahnenjunker (dôstojnícky kadet).
V máj 1914 bol prevelený k letectvu a v leteckej škole v Halberstadte získal pilotné osvedčenie. Po absolvovaní tretej leteckej skúšky sa 15. augusta dostal na front k Fliegerabteilung 13, kde lietal s bratom Wilhelmom ako pozorovateľ. Po rôznych rozporoch so spolubojovníkmi boli bratia rozdelení. 
Oswald v apríli 1915 prešiel k novo zostavenému Feldfliegerabteilung 62, v Döberitz, ktorý bol onedlho potom umiestnený pri Douai vo Francúzsku. Tu sa stretol s Maxom Immelmannom, neskorším leteckým esom. 
Hoci sa niekedy uvádza ako jeho prvé víťazstvo potvrdený zostrel zo 4. júla 1915, tento údaj nie je správny, keďže nepriateľské lietadlo zostrelil jeho pozorovateľ. Boelcke zaznamenal prvé víťazstvo až 19. augusta. V tomto mesiaci dostali Boelcke a Immelmann dva z piatich nových prototypov Fokkera E.I. Lietadlá boli ako prvé vybavené synchronizovaným guľometom Parabelum. Do konca roka Boelcke zaznamenal štyri úspechy, v januári ďalšie štyri. 12. januára boli Boelcke s Immelmannom ako vôbec prví piloti vyznamenaní rádom Pour le Mérite, najvyšším nemeckým vojenským vyznamenaním.
V marci 1916 sa Boelcke stal veliteľom skupiny šiestich letiek v novo vzniknutej Fliegerstaffel Sivery a viedol svojich pilotov v bojoch pri Verdune. Boelcke sa priatelil aj s korunným princom Viliamom – synom cisára Viliama II. (ten písal každoročne v deň Boelckeho smrti jeho rodičom list až do druhej svetovej vojny), ktorého štáb sídlil v blízkom Stenay.
Po Immelmannovej smrti 18. júna 1916 sa Boelcke stal nemeckým letcom s najvyšším počtom zostrelov. Bol poslaný na inšpekčnú cestu po Balkáne, z cesty ho však zakrátko odvolali, aby sa podieľal na ním navrhnutej reorganizácii nemeckého letectva. S povýšením do hodnosti Hauptmann bol na základe rozkazu majora Hermanna von der Lieth-Thomsen poverený funkciou veliteľa jednotky Jasta 2, ktorá vznikla 10. augusta 1916.
Navštívil svojho brata v ukrajinskom Kovele pri Kampfgeschwader 2. Tu aj vybral poručíka Manfreda von Richthofen a Erwina Böhmeho, s Hansom Reimannom na výcvik a lietanie pri svojej jednotke. V auguste začal Boelcke s praktickým a teoretickým výcvikom. Sústredil sa najmä na lety v zovretých formáciách. Úspechy jeho výcviku sa čoskoro dostavili. V období od začiatku augusta do konca októbra 1916 zostrelil Boelcke 20 nepriateľských lietadiel a s celkovým počtom 40 uznaných víťazstiev bol na špičke medzi vtedajšími stíhačmi.
28. októbra, počas urputného súboja s nepriateľom sa stroje Boelckeho a jeho priateľa Böhmeho zrazili. Boelckeho lietadlo prestalo byť ovládateľné. Nasledoval pád k zemi a Boelckeho smrť. Oswald Boelcke bol pochovaný so štátnymi poctami v nemeckom meste Dessau.
Collonge-la-Madeleine

Poloha

Obec má rozlohu 5,29 km². Najvyšší bod je položený 457 m n. m. a najnižší bod 360 m n. m.

Obyvateľstvo

Počet obyvateľov obce je 38 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pusté Pole (sedlo v Šariši)

Doprava

Sedlom prechádza železničná trať číslo 188 (Košice – Muszyna) z Prešova do Plavča a ďalej do Poľska. Cestná doprava prebieha po ceste I/68 z Prešova do Starej Ľubovne.
Brouennes

Poloha

Obec má rozlohu 12,22 km². Najvyšší bod je položený 296 m n. m. a najnižší bod 167 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Mocák

Životopis

Učiteľský ústav v Prešove absolvoval roku 1933, Pedagogickú fakultu UK v Bratislave roku 1956, Prírodovedeckú fakultu UK v Bratislave roku 1959. Učiteľ na ľudovej škole vo Veľkých Zalužiciach, na meštianskych školách v Michalovciach a v Banskej Bystrici. Počas SNP a v roku 1945-1952 pracovník Povereníctva školstva a osvety. V roku 1952-1966 redaktor Slovenského pedagogického nakladateľstva v Bratislave, 1966-1974 vedúci oddelenia a zástupca riaditeľa Ústavu pre učiteľské vzdelávanie v Bratislave, 1975-1979 zástupca riaditeľa Ústredného ústavu pre vzdelávanie učiteľov v Bratislave. Venoval sa tvorbe učebníc, didaktike chémie a otázkam ďalšieho vzdelávania učiteľov. Publikoval v zborníkoch a pedagogických časopisoch.
Jodid dusitý

Výroba

Všeobecne sa jodid dusitý vyrába reakciou vodného roztoku amoniaku a jódu, prefiltrovaním a vysušením. Jodid dusitý reaguje sprvu na mechanické podnety ako je prílišný hluk alebo dotyk ťažšieho predmetu, ale so stúpajúcou koncentráciou je čím ďalej citlivejší, až ku koncu exploduje samovoľne (explóziu spôsobujú otrasy a akustické vlnenie). Počas manipulácie sa odporúča zvlhčiť etanolom, ktorý po odparení zanechá opäť pôvodné vlastnosti látky.

Použitie

Používa sa v zábavnej pyrotechnike v množstve hlboko pod 1 gramom (napr. v búchacích guličkách).
Riom (obec)

Poloha

Obec má rozlohu 31,97 km². Najvyšší bod je položený 505 m n. m. a najnižší bod 314 m n. m.

Obyvateľstvo

Počet obyvateľov obce je 18 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ludes

Poloha

Obec má rozlohu 12,22 km². Najvyšší bod je položený 279 m n. m. a najnižší bod 93 m n. m.

Obyvateľstvo

Počet obyvateľov obce je 627 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tibor Šagát

Život

Tibor Šagát absolvoval v roku 1966 Fakultu detského lekárstva Karlovej univerzity v Prahe. V tom istom roku nastúpil do Nemocnice s poliklinikou v Brezne ako sekundárny lekár na detskom oddelení. V období 1967 – 1969 pracoval na Obvodnom zdravotnom stredisku v Polomke ako obvodný detský lekár. Medzi rokmi 1969 – 1971 na Klinike anesteziológie a resuscitácie Nemocnice s poliklinikou akademika Ladislava Dérera v Bratislave ako sekundárny lekár.
V období rokov 1971 – 1987 pôsobil ako odborný asistent na Katedre pediatrie Inštitútu pre ďalšie vzdelávanie lekárov a farmaceutov.
V roku 1980 obhájil kandidátsku dizertačnú prácu a získal titul CSc. a v  1985 bol vymenovaný za docenta v odbore pediatria.
Od 1987 bol primárom Detskej kliniky na Ústave národného zdravia hlavného mesta Bratislavy. Od októbra 1988 až do jún 1993 bol riaditeľom Nemocnice s poliklinikou akademika Ladislava Dérera v Bratislave, potom bol primárom Detskej kliniky tejto nemocnice. Od roku 2002 bol prednostom Detskej kliniky anesteziológie a intenzívnej medicíny Detskej fakultnej nemocnice s poliklinikou v Bratislave. Momentálne je dekanom Lekárskej fakulty SZU v Bratislave. 
Tibor Šagát je ženatý s PhDr. Andreou Šagátovou, PhD. (Katedra ošetrovateľstva, FOaZOŠ SZU) a má dve deti.

Dielo

Tibor Šagát je autor viacerých učebníc o pediatrii. V roku 2007 vydal s kolektívom autorov aktualizovanú a doplnenú učebnicu Pediatria.
Ruské národné vodnopólové družstvo mužov

Vrcholné podujatia

Na olympijské hry sa ruské družstvo kvalifikovalo 3-krát a vybojovalo na nich 2 medaily. Na svojej prvej olympiáde v Atlante skončilo 
piate, keď vo štvrťfinále neprešlo cez Taliansko. O 4 roky neskôr v Sydney vybojovalo svoj najlepší výsledok na OH, keď prehralo až vo finále s družstvom Maďarska a skončilo strieborné. Na LOH 2004 v Aténach sa znova prebojovalo do semifinále a v súboji o bronz tesne zdolalo Grécko. Na posledné 3 olympiády sa však nedokázalo prebojovať.
Na majstrovstvá sveta sa družstvo kvalifikovalo 7-krát a tiež si na nich vybojovalo 2 medaily. Prvú dosiahlo pri svojom prvom štarte na MS v roku 1994, keď v súboji o bronz zvíťazilo nad Chorvátskom. O 7 rokov neskôr v japonskej Fukuoke zopakovalo bronzovú medailu, keď si v súboji o 3. priečku poradilo tentoraz s Talianskom. Nasledujúce 3 šampionáty sa do semifinále neprebojovalo a dosahovalo na nich čoraz menej presvedčivé výsledky. Od roku 2009 sa mu už nepodarilo ani postúpiť na svetový šampionát. Na šampionát v roku 2015 v Kazani sa kvalifikovalo ako hostiteľ a skončilo až na 14. mieste.
Na majstrovstvá Európy sa prebojovalo 11-krát. Jedinú medailu získalo na ME 1997, keď v semifinále podľahlo Maďarsku, ale v súboji o bronz po predĺžení zdolalo Chorvátsko. O 6 rokov neskôr sa znova prebojovalo do semifinále, ale semifinále a potom aj zápas o 3. miesto s Maďarskom nezvládlo. Na ďalších šampionátoch sa neprebojovalo ani do štvrťfinálových súbojov a dosahovalo čoraz horšie umiestnenia, v roku 2010 dokonca skončilo predposledné. Na ME 2012 sa ani nekvalifikovalo, keď v baráži dvakrát podľahlo Španielsku.
Družstvo sa 12-krát zúčastnilo svetovej ligy, v ktorej sa iba 3-krát dokázalo prebojovať na finálový turnaj. Hneď pri prvom štarte v roku 2002 finálový turnaj dokonca vyhralo. V ďalších sezónach skončilo už v kvalifikačnom kole. Šesťkrát sa kvalifikovalo na svetový pohár, na ktorom dosiahlo 2 medaily. V roku 1995 bronzovú a v roku 2002 zlatú, keď vo finále belehradského turnaja dokázalo zvíťaziť nad Maďarskom.
Saint-Cirgues-en-Montagne

Poloha

Saint-Cirgues-en-Montagne má rozlohu 21,78 km². Najvyšší bod je položený 1 464 m n. m. a najnižší bod 919 m n. m.

Obyvateľstvo

Saint-Cirgues-en-Montagne má 248 obyvateľov (2009).
Graf vývoja obyvateľstva:
Zdroje: INSEE
Vtáčí ostrov (Oravská priehrada)

Vtáčí ostrov pri Námestove je malý ostrov (1,6 ha) nachádzajúci sa vo vodnej nádrži Oravská priehrada, východne od Námestova. Vznikol zaplavením návršia nad sútokom Bielej Oravy a Polhoranky.
V súčasnosti je významným hniezdiskom čajok smejivých, bielohlavých, rybárov riečnych ako aj niekoľkých druhov kačíc a preto je súčasťou chránenej krajinnej oblasti Horná Orava a chráneného vtáčieho územia Horná Orava v druhej najprísnejšej zóne, zóne B. Verejnosti nie je prístupný.
Saint-Laurent-de-la-Salle

Poloha

Obec má rozlohu 19,22 km². Najvyšší bod je položený 136 m n. m. a najnižší bod 37 m n. m.

Obyvateľstvo

Počet obyvateľov obce je 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gor

Poloha

Obec má rozlohu 53,72 km². Najvyšší bod je položený 128 m n. m. a najnižší bod 65 m n. m.

Obyvateľstvo

Počet obyvateľov obce je 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mertrud

Poloha

Obec má rozlohu 12,06 km². Najvyšší bod je položený 216 m n. m. a najnižší bod 152 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Phlin

Poloha

Obec má rozlohu 3,7 km². Najvyšší bod je položený 273 m n. m. a najnižší bod 184 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Robert Roth

Životopis

Začínal v Detskej rozhlasovej dramatickej družine. Vyštudoval na konzervatóriu v Bratislave hudobno – dramatický odbor. 
Hercom Činohry Slovenského národného divadla je od roku 2000. V tom istom roku bol nominovaný na DOSKY 2000 za rolu Ariela v Shakespearovej Búrke. V SND hral aj v ďalších dvoch Shakespearových hrách - Antonius a Kleopatra, Trojkráľový večer alebo čo len chcete (šašo Feste), na Bratislavskom hrade zase v Kupcovi benátskom (Gratiano). Stvárnil Jarryho Tatka Ubu, za ktorého získal v Česku cenu za herecký výkon, Arthura v Mrožekovom Tangu, za Šabrina v adaptácií Dostojevského próz (Cudzia žena a muž pod posteľou) získal nomináciu na DOSKY 2006. V roku 2008 ziskal DOSKY za postavu Hamleta v rovnomennej inscenácii SND. Cena Nadácie Tatra Banky za umenie 2008. Predstavenie Činohry SND Hollyroth získalo 2 ocenenia (Špeciálna Cena poroty a Cena študentskej poroty) na festivale Nová dráma 2010. Ten istý titul získal cenu DOSKY 2010 za najlepší mužský herecký výkon. Incenácia si odniesla aj DOSKU 2010 ako najlepšia inscenácia sezóny 2009/2010. 
Bol nominovaný na Krištáľové krídlo v kategórii divadlo. Krištáľové krídlo v kategórii Divadlo a audiovizuálne umenie 2010.
Hráva aj v projektoch mimo domovského divadla- v Gogoľových Hráčoch či Shepardovej hre Posadnutí láskou (Bratislavské mestské divadlo, Divadlo a.h.a). Hral vo filme Vladimíra Morávka Hrubeš a Mareš sú kamaráti do dažďa. 
Spolupracuje s rozhlasom - hra Baudolino, Pán prsteňov (Rádio Slovensko). Načítal román Michala Hvoreckého Eskorta, ktorý je prvou slovenskou audioknihou vo formáte MP3. Trvá takmer 9 hodín.
Dňa 26. marca mu vyšiel debutový album s názvom Klamanie telom. 11 piesní v šansónovom duchu nadväzuje na tradíciu Deža Ursinyho a Jara Filipa, avšak s osobitou poetikou Marcela Buntaja a Mariána Hečka, ktorí sú väčšinovými tvorcami piesní. Rothova nespútaná energia sa v skladbách nepresadzuje, naopak, na platni ho objavíte s kultivovaným prejavom. Aranžmány, postavené na akustických nástrojoch, a nápadité vokály sa na chvíľu stali zázemím, v ktorom sa naplno rozvíja Rothove zatiaľ neobjavené muzikantské alter ego. Jeho hlas možno počuť v reklamách na denník SME či Citroen.
Épieds (Eure)

Poloha

Obec má rozlohu 4,87 km². Najvyšší bod je položený 140 m n. m. a najnižší bod 91 m n. m.

Obyvateľstvo

Počet obyvateľov obce je 364 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nessun dorma

Nessun dorma je ária z posledného aktu opery Turandot Giacoma Pucciniho. Názov tejto árie znamená Nech nikto nespí a je odvodený zo zvolania princeznej Turandot, aby nikto v Pekingu nespal, dokiaľ sa nezistí meno záhadného princa Calafa.
Ária sa stala populárnou v roku 1990, keď ju interpretoval Luciano Pavarotti ako hudobnú tému majstrovstiev sveta vo futbale v Taliansku.

Interpretácia

Touto piesňou sa preslávil hlavne Luciano Pavarotti. V sútaži Britain's Got Talent si ňou zaistil prvenstvo spevák Paul Potts.
Martin Kramár

Martin Kramár (* 10. november 1817, Martin – † 1. júl 1895, tamtiež) bol slovenský evanjelický kňaz, pedagóg, kultúrny činiteľ, jeden z predstaviteľov matičného obdobia.
Narodil sa v rodine Pavla Kramára a Judity rod. Krpelecovej. Študoval vo viacerých mestách: Martin, Necpaly, Rožňava, Levoča, Bratislava a Jena.
Prvý riaditeľ nižšieho Slovenského evanjelického patronátneho gymnázia v Turčianskom Sv. Martine (1867 – 1875). Spolu s Jozefom Nedobrým (1841 – 1921) prvý z interných členov profesorského zboru gymnázia. Druhý tajomník Matice slovenskej. Autor a zostaviteľ výročných správ a krátkeho článku o seniorálnej škole v Turci. V školskom roku 1868/1869 vyučoval: náboženstvo vo všetkých triedach (6 hod.), latinčina vo všetkých triedach (18 hod.), prírodopis vo všetkých triedach (4 hod.) a krasopis v II.triede (1 hod.). Týždenný úväzok : 29 hod.
Le Marin

Polohopis

Le Marin má rozlohu 31,54 km².

Obyvateľstvo

Le Marin má 8828 obyvateľov (2009).
Graf vývoja obyvateľstva:
Zdroje: INSEE
Moras

Poloha

Obec má rozlohu 8,32 km². Najvyšší bod je položený 436 m n. m. a najnižší bod 275 m n. m.

Obyvateľstvo

Počet obyvateľov obce je 479 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Walheim

Poloha

Obec má rozlohu 4,83 km². Najvyšší bod je položený 393 m n. m. a najnižší bod 267 m n. m.

Obyvateľstvo

Počet obyvateľov obce je 944 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätej Kataríny (arménsky)

Chrám svätej Kataríny (rus. Це́рковь Свято́й Екатери́ны, arm. Սուրբ Կատերինե եկեղեցի) je chrám Arménskej apoštolskej cirkvi v Sankt Peterburgu. Nachádza sa na Nevskom prospekte a slúži príslušníkom arménskej komunity.

História

Arménska komunita sídli v Sankt Peterburgu už od jeho založenia. Arménsko bolo vždy prirodzeným spojencom Ruska na Kaukaze a Ruské impérium vystupovalo ako ochranca kresťanských národov na Balkáne a Kaukaze. Arménski kupci mali v hlavnom meste veľa obchodov a ich komunita sa rozrastala. Preto vznikla potreba založiť v meste vlastný arménsky chrám. Tejto myšlienky sa chytil arménsky intelektuál Luka Širvanov. Chrám sa staval v rokoch 1771 až 1776 podľa projektu architekta Feľtena v neoklasisistickom architektonickom štýle. Počas vlády imperátorky Kataríny II. vznikli aj kostoly rímskokatolíckej a evanjelickej cirkvi, ktoré nesú meno podľa svätej Kataríny. V rokoch 1930 až 1990 bol chrám arménskej cirkvi odobratý.

Súčasnosť

Už v roku 1990 arménski veriaci v Petrohrade žiadali úrady, aby im chrám vrátili. 14. marca 1993 sa v chráme slúžila prvá arménska liturgia. Potom nasledovala rozsiahla rekonštrukcia. 12. júla 2000 bol chrám hlavou arménskej apoštolskej cirkvi a v prítomnosti ruského pravoslávneho patriarchu slávnostne posvätený.
Ňingma

História

Tradícia ňingma sa opiera o tri línie odkazovných učení. Prvá je dlhá línia ústnych učení "kama" (tib. bka' ma), druhá je krátka línia skrytých pokladov "terma" (tib. gter ma)a tretia je línia čistých vízií (tib. dag snang). Línia kama je neprerušenou líniou učení od indických majstrov a ich žiakov, cez tibetských majstrov - z učiteľa na žiaka až po súčasnosť. Línia terma je založená na učeniach objavených v takzvaných pokladoch (tib. gter), ktoré ukryli pre budúce pokolenia hlavne Padmasambhava, Vimalamitra a Vairočana, či už ako fyzické objekty "zemné poklady" (tib. sa gter) - v zemi, v skalách, v jazerách, alebo ako poklady mysle (tib. dgongs gter) v mysliach svojich žiakov. Aj zemné poklady obsahujú aspekt pokladov mysle. Takíto vybraní žiaci, určení ako budúci objavitelia pokladov "tertöni" (tib. gter ston) učenia sa potom podľa tradície v neskoršej dobe znovuzrodili v Tibete a objavovali tieto učenia, ktoré potom učili svojich žiakov a tí potom zakladali rôzne línie týchto pokladových učení. Línia čistej vízie je založená učeniach, ktoré sa objavili v meditačných víziách osvietených majstrov školy Ňingma.
Malaincourt

Poloha

Obec má rozlohu 6,05 km². Najvyšší bod je položený 491 m n. m. a najnižší bod 318 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE